Nacionalinei švietimo agentūrai 2021-09-\_\_ Nr. SD-5.27-

**DĖL MOKYKLINIO AUTOBUSO PERDAVIMO PAGRINDIMO**

Vadovaujantis Lietuvos Respublikos Vyriausybės 2001 m. sausio 5 d. nutarimo „Dėl valstybės turto perdavimo patikėjimo teise ir savivaldybių nuosavybėn“ 10.3 papunkčiu (2021-06-16 redakcija) pateikiame detalų paaiškinimą, kuriuo pagrindžiama būtinybė perduoti savivaldybei valstybės turtą:

1. Savivaldybės administracija įsivertino situaciją dėl mokinių vežimo ir 2021 m. birželio 16 d. raštu Nr. SD-5.27-1526 „Dėl paraiškų skirti geltonuosius autobusus pateikimo“ pateikė paraišką LR Švietimo, mokslo ir sporto ministerijai pakeisti netinkamą toliau eksploatuoti Rokiškio r. Kamajų Antano Strazdo gimnazijos (toliau – Mokykla), (gautą 2004 m. WV LT 46, perduotą mokyklai Rokiškio r. savivaldybės administracijos direktoriaus įsakymu Nr. 187), netinkamą toliau eksploatuoti mokyklinį autobusą mokinimas vežioti.

Atkreipiame dėmesį, kad tai seniausias rajone, gautas, netinkamas toliau eksploatuoti ir nepakeistas pagal Mokyklų aprūpinimo geltonaisiais autobusais programą mokyklinis autobusas mokiniams vežti.

2. Pažymime, kad 2020-2021 mokslo metais kaimuose, miesteliuose toliau kaip 3 kilometrai nuo mokyklos gyvenančių mokinių, kurie mokosi pagal priešmokyklinio ir bendrojo ugdymo programas, skaičius šioje Mokykloje – 193 (vežamų mokinių), o bendras mokinių skaičius- 290.

3. Pagal Švietimo, mokslo ir sporto ministro 2021 m. liepos 16 d. įsakymą Nr. V-1378 „Dėl mokyklų, kurioms 2021 metais geltonieji autobusai skiriami įgyvendinant mokyklų aprūpinimo geltonaisiais autobusais 2018−2020 metais programą, sąrašų patvirtinimo“ Rokiškio rajono savivaldybei skirtas vienas „Iveco Daily 50C18“ mokyklinis autobusas.

4. Rokiškio rajono savivaldybės tarybai sutikus perimti savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“ (toliau – Autobusas), kurio vieneto įsigijimo (likutinė) vertė su PVM – 46 222,00 eurai, Autobusas, nustatyta tvarka, bus perduotas Mokyklai valdyti, naudoti ir disponuoti juo patikėjimo teise ir bus naudojamas pakeisti gautą, netinkamą toliau eksploatuoti mokyklinį autobusą mokinimas vežioti.

Administracijos direktorius Andrius Burnickas

Danutė Kniazytė, (8 458) 71 281